**POROČILO O IZMENJAVI V ZAGREBU V DRUGEM SEMESTRU 2019**

**Kako ste bili zadovoljni z izmenjavo in zakaj?**

Z izmenjavo sem bila zelo zadovoljna, saj sem pridobila veliko novega znanja, spoznala veliko novih ljudi in sklenila nova prijateljstva ter hkrati spoznala, kako poteka študij na tuji univerzi.

**Ste imeli redna predavanja v angleščini ali samo občasne konzultacije?**

Vsa predavanja sem imela v jeziku, kjer sem študirala (v hrvaščini).

**Kako bi ocenili kakovost študija?**

Študij je po mojem mnenju zelo kvaliteten, zadostil je mojim pričakovanjem.

**Kakšni so bili profesorji?**

Profesorji so prilagodljivi, prijazni ter vedno nasmejani in pripravljeni pomagati v kakršnikoli situaciji.

**Bi kateri predmet/profesorja posebej pohvalili/skritizirali?**

Zelo veliko podpore sem dobila od profesorice Lucije Vejmelke, ki uči predmet Socialno delo s skupino.

**Kakšni so življenjski stroški v primerjavi s temi v Sloveniji?**

Stroški so približno enaki kot v Sloveniji.

**Koliko je treba imeti za namestitev?**

Približno 300–400 evrov, seveda je pa odvisno od tega, ali stanuješ v stanovanju ali pa v študentskem domu (cenejša opcija).

**Je ustanova velika? Sprejme veliko tujih študentov?**

Ustanova ni prav velika, v tem semestru smo bile le 3 tuje študentke na tej fakulteti.

**Kakšne so možnosti za druženje z domačimi in tujimi študenti?**

Možnosti je veliko, obstajajo razne skupine in društva, kamor se včlaniš in spoznavaš ostale Erasmus študente. Jaz osebno sem se največ povezala z domačimi študenti, saj sem skupaj z njimi imela predavanja.

**Kakšno je mesto?**

Zelo podobno Ljubljani, vendar bolj živo in energično, več možnosti za zabavo.

**Kako je bilo poskrbljeno za obšolske dejavnosti?**

Dokaj dobro, vendar seveda moraš tudi sam pokazati interes za kaj dodatnega.

**Kaj priporočate študentom, ki nameravajo iti na študij tja?**

Priporočam nastanitev v domu, saj na ta način spoznaš veliko več ljudi in s tem odpraviš možnost, da bi ti bilo dolgčas. Prav tako se mi zdi pomembno, da se odločiš, ali želiš hoditi na predavanja z domačimi študenti ali s tujimi. Meni je vsekakor odgovarjalo z domačimi, saj sem tako še bolj spoznala njihov način študija in njihovo kulturo.

**Ali dovolite objavo elektronskega naslova (za druge študente, ki bi jih zanimalo več praktičnih podrobnosti)?** Da. katarina.jozic98@gmail.com